བོད་ཀྱི་རྩ་དོན་སྒྲུབ་མཁན་སྤྱི་སེམས་ལྡན་པའི་འགོ་ཁྲིད་སྐྱེད་སྲིང་ཡོང་ཐབས་སུ་ཆོལ་ཁ་གསུམ་གྱི་ན་གཞོན་བུ་ཕྲུག་རྣམས་ཀྱི་ཆེད་དུ་སློབ་གྲྭ་ཟུར་འཛུགས་དང༌།དེ་མཚུངས་ཆོལ་ཁ་དང་ཆོས་བརྒྱུད་གང་གི་ཁོངས་སུ་གཏོགས་མིན་དབྱེ་འབྱེད་མེད་པར་བོད་མི་རྣམས་མཉམ་གནས་བྱ་ཡུལ་གཞིས་ཆགས་ཁག་གསར་འཛུགས་མཛད།ཆོས་བྱེད་དགེ་འདུན་དང་བཙུན་མ་རྣམས་ཀྱིས་བོད་ཀྱི་ཐུན་མོང་མ་ཡིན་པའི་ཆོས་དང་རིག་གཞུང༌།དེང་དུས་ཀྱི་ཤེས་ཡོན་སློབ་གཉེར་གནང་ཡུལ་དགོན་སྡེ་གྲྭ་ཚང་གསར་འཛུགས་ཀྱིས་ཆོས་བརྒྱུད་ནང་ཁུལ་མཐུན་བསྒྲིལ་ཡོང་བའི་དགོངས་བཞེད་མཛད་ཡོད།དེར་བརྟེན་བོད་མིའི་སྒྲིག་འཛུགས་ཀྱི་མང་གཙོའི་ཀ་བ་གསུམ་གྱི་མཛད་གཙོ་རྣམ་པས་གཙོས་སྲི་ཞུ་བ་རྣམས་ལ་ཆོལ་ཁ་གསུམ་ཆིག་སྒྲིལ་དང༌།ཆོས་བརྒྱུད་ཁག་མཐུན་བསྒྲིལ་འབྱུང་ཐབས་འབད་བརྩོན་གནང་རྒྱུའི་འགན་འཁུར་ཆེན་པོ་ཡོད་པ་ད་རེས་ཀྱང་ནན་ཏན་གྱི་དྲན་སྐུལ་ཞུ་རྒྱུ་ཡིན།